Tűzjelleg

A **tűzjelleg** egyike a négy alap jellegtechnikának, és hihetetlen erőt képvisel. Azonban a tűzjelleg kifejezetten rövidtávú harcmodorhoz alkalmas. A tűzjelleg távolsági felhasználásához már a robbanásjelleg szükséges.

Ez a jelleg lehetővé teszi, hogy a felhasználója hőt bocsásson ki a testéből. Ezzel megolvaszthat olvadó anyagokat (mint a vas), vagy meggyújthat éghető anyagokat (mint a fa)

## Képességek

* **Hőtámadások**
* **Hőtermelés** - A felhasználó megnövelheti az atomok kinetikus energiáját, ezáltal felmelegíthet dolgokat. Ez a kellemesen langyostól a lehető legforróbb állapotig történhet.
	+ **Égetés** - A felhasználó elégethet szinte mindent, fel tud melegíteni különböző tárgyak vagy élőlények egész vagy csak bizonyos részét, hamuvá égetve az égetve az egészet.
	+ **Begyújtás** - A felhasználó ugrásszerűen megnövelheti az atomok kinetikus energiáját, ezzel belobbantva az objektumot. Az ezzel járó fényt és hőt a felhasználó szabadon felhasználhatja.
	+ **Hőelnyelés** - A felhasználó a testébe szívhatja a hőt, akár eltávolítva azt a hőkibocsájtó forrástól. Az így nyert energiát sokfajta képen felhasználhatja, úgy mint önerősítés az elnyelt energiából, vagy a hőkibocsájtó forrás megszerzésével és annak saját erősítésre való felhasználásával, stb... ideiglenesen vagy örökre.
		- **Fagyás** - A felhasználó képes a *Hőelnyeléssel* és az atomok kinetikus energiájának csökkentésével hűteni az objektumot, a hidegtől egészen az abszolút 0 fokig.
	+ **Olvasztás** - A felhasználó cseppfolyósíthatja az objektumokat azáltal, hogy a molekulák összeolvadnak, így elveszítik a teljes fizikai rácsszerkezetüket. A viszkozitás attól függ, hogy a tárgy folyékony-e, ha magas víztartalma van, akkor az objektum teljesen vízszerű folyadékká válhat. Ha a tárgy kőszerű vagy szervetlen, akkor vastag, iszapszerű folyadék lesz, míg a fém olyan lesz, mint a higany.
	+ **A tér melegítése** - A felhasználó felmelegíthet egy kis területet maga körül, ezáltal egy melegtől gyúlékonyig terjedő forróságú aurát létrehozva maga körül. Azonban ezt rendkívül nehéz elérni a tűzjelleggel, ehhez már robbanásjelleg kell.
* **Hőátadás** - A felhasználó képes hőt közvetíteni a forrástól egy másik célhoz.
* **Elhamvasztás** - A felhasználó képes olyan magas hőmérsékletet használni, hogy szinte bármit azonnal elhamvasszon, hamuvá változtatva a célt. A magas szintű felhasználók ellenőrizhetik, hogy a célpont melyik részét akarják elégetni, és akár teljesen megsemmisíthetik a célpontot, úgy, hogy semmilyen melléktermék ne maradjon, még hamu sem.
* **A hő irányítása** – A felhasználó képes irányítani a hőt a térben, és ezt felhasználva siklani vagy repülni rajta.
* **Hőérzékelés** - A felhasználó képes érzékelni az infravörös spektrumot (azaz a hőmérsékletet), lehetővé téve számára, hogy a tárgyak és a környezet hőmérsékletváltozásait láthassa. Ez a képesség hihetetlenül hasznos megfigyelési célokra, mivel a felhasználó láthatja az élő célok hőviszonyait is.
* **Vérforralás** *(sötétjellegű variáns)* - A felhasználó a vér hőmérsékletét forráspontra növelheti, vagy csökkentheti a vér forráspontját, hogy az szobahőmérsékleten forrjon. Ennek a képességnek az áldozatai intenzív fájdalomnak, hőhullámoknak vannak kitéve, légzési nehézségeik vannak. A felhasználó elég erős lehet ahhoz, hogy megérintse az embereket ezáltal elégesse az ember vérét.
* **Hőregeneráció** *(fényjellegű variáns)* - A felhasználó képes regenerálódni az életfolyamatainak hő általi felgyorsításával. A magas szintű felhasználók képesek ezzel a képességekkel más személyeknek is segíteni a *Hőátadással*.

## Ismert felhasználók

* **Azóra** - A Fekete Bástyába tartozó Azóra igen magas szinten műveli a tűzjellegű technikát.
* **Piró** - Piró a Kazán Hősei nevű szervezetbe tartozik, és tűzjellege kritikán aluli.
* **Mixer** - Mixer rendkívüli módon ért a négy alapjelleghez, így a tűzjellege is igen fejlett. Sőt, képes kombinálni ezt a jelleget más jellegekkel is.
* **Magmazó** - Magmazónak, Omlásbástya kovácsának tűzjellege közepesen fejlett, azonban ő tanította meg Azórának a jelleg használását.